Ɗanwake

Ɗanwake, abinci ne da galibi al'ummar Hausawa ne sukafi yin shi, Ɗanwake ya kasance abincin mar-mari ne domin ba kasafai akanyi shi ba. Ana Kuma yin shi da fulawa,alkama ko garin danwake da kuma dawa. Idan an gama shi ana cin shi da man gyada da yaji, Wasu nasa mai kabeji da salak da albasa da kwai.https://www.alhajisuya.com/products/garin-danwake

Tarihi
Ɗanwake ya samo asali ne tun lokacin da manoma suka fara shuka amfanin gona, inda ake amfani da wani daga cikin irin nau'in abincin da ake Nomawa wajen sarrafa shi ya zama Ɗanwake.

Kayan Ɗanwake
Kayan da ake amfani da su wajen hada Ɗanwake sun haɗa da Dawa,Rogo,Kanwa,Barkono,kuka,Mai ko Manja,Ruwa mai ƙyau dadai sauransu 
Yadda ake ɗanwake
Da farko dai za'a wanke dawa, a shanyata ta bushe, sai a haɗa da rogo akai niƙa. Bayan an niƙa sai a tankade shi da rariya sai a saka kuka a ƙwafa shi da ruwan kanwa sannan a rinka jefa shi a cikin tafasasshen ruwan zafi da ke akan wuta, bayan yayi tafasa uku a lokacin ya dahu za'a kwashe sai a daurayeshi da ruwa Mai kyau sai a soya mai ko Manja domin a sanya cikin ɗanwaken, sai a dauki yaji a barbaɗa ko magi sai ci kawai.

Manazarta

category:Abincin Hausawa